1877

Árið **1877** (**MDCCCLXXVII** í rómverskum tölum)

## Á Íslandi
* 2. - 4. apríl - Nokkurt tjón varð af ofsaroki í Reykjavík.
* Um vorið - Sexmannafar frá Útskálum á Miðnesi fórst í brimróti með allri áhöfn.
* Í júní - Ísafoldarprentsmiðja sett á stofn í Reykjavík og blaðið Ísafold prentað í fyrsta skipti 16. júní.
* Um sumarið - Alþingi samþykkti að veita allt að 25.000 krónum til að kaupa bóka- og handritasafn Jóns Sigurðssonar í Kaupmannahöfn.
* 26. desember - Í Dómkirkjunni í Reykjavík var svo kalt að ekki var hægt að messa. Ofnar komu ekki í kirkjuna fyrr en tveimur árum síðar.
* Kvennaskólar stofnaðir í Ási í Hegranesi og á Laugalandi í Eyjafirði.
* Thorvaldsensfélagið lét reisa skýli við Þvottalaugarnar í Reykjavík.
* Flensborgarskólinn í Hafnarfirði stofnaður. Hann var upphaflega barnaskóli.
* Bryggjuhúsið var reist við höfnina í Keflavík.

### Fædd
* 8. febrúar - Guðrún Jónasson, bæjarfulltrúi og verslunareigandi í Reykjavík.
* 3. mars - Jón Þorláksson, stjórnmálamaður og forsætisráðherra (d. 1935).
* 30. október - Matthías Þórðarson, þjóðminjavörður (d. 1961).
* 2. desember - Benedikt Sveinsson (yngri), stjórnmálamaður (d. 1954).

### Dáin
* 2. febrúar - Gísli Konráðsson fræðimaður í Flatey (f. 1787).
* 20. mars - Páll Pálsson, amtsskrifari á Stapa (f. 1806).
* 21. desember - Torfi Einarsson, bóndi á Kleifum á Selströnd og þingmaður Strandamanna.

## Erlendis
* 1. janúar - Viktoría Bretadrottning varð keisaraynja Indlands.
* 7. janúar - Danska vikublaðið Familie Journal kom út í fyrsta sinn.
* 2. mars - Úrskurðað að Rutherford B. Hayes skyldi teljast réttkjörinn forseti Bandaríkjanna þótt Samuel J. Tilden hefði fengið fleiri atkvæði í kosningunum í nóvember 1876. Hayes tók við embættinu tveimur dögum síðar.
* 24. apríl - Stríð braust út milli Rússa og Ottómanaveldisins. Því lauk 1878.
* 20. júní - Alexander Graham Bell stofnaði fyrstu símaþjónustuna í Hamilton, Kanada.
* 26. júní - Cotopaxi-eldfjallið í Ekvador gaus með  þeim afleiðingum að skriður féllu á bæi og yfir 1000 létust.
* 12. ágúst - Asaph Hall uppgötvaði Deimos, annað tungl reikistjörnunnar mars. Þann 18. ágúst uppgötvaði hann svo Phobos, hitt tungl Mars.
* 5. september - Sioux-höfðinginn Crazy Horse var drepinn af bandarískum hermanni.
* 6. desember - Thomas Alva Edison kynnti fyrstu hljóðrituðu upptökuna, þar sem hann fór með vísuna *María átti lítið lamb*.

### Fædd
* 7. febrúar - Godfrey Harold Hardy, breskur stærðfræðingur (d. 1947).
* 15. apríl - W.D. Ross, skoskur heimspekingur (d. 1971).
* 4. júní - Heinrich Wieland, þýskur lífefnafræðingur og Nóbelsverðlaunahafi í efnafræði (d. 1957). 
* 2. júlí - Hermann Hesse, þýskur rithöfundur og nóbelsverðlaunahafi (d. 1962).
* 10. ágúst - Rudolf Hilferding,  þýskur stjórnmálamaður og hagfræðingur.
* 13. júlí - Erik Scavenius, danskur stjórnmálamaður og forsætisráðherra (d. 1962).
* 24. nóvember - Alben William Barkley, bandarískur lögfræðingur og stjórnmálamaður sem var varaforseti Bandaríkjanna.

### Dáin
* 31. mars - Antoine Augustin Cournot, franskur heimspekingur og stærðfræðingur.
* 6. maí - Johan Ludvig Runeberg, þjóðskáld Finna.
* 3. júní - Soffía af Württemberg, drottning Hollands (f. 1818).
* 29. ágúst - Brigham Young, annar spámaður og leiðtogi Kirkju Jesú Krists hinna síðari daga heilögu (f. 1801).
* 3. september - Adolphe Thiers, forseti Frakklands.
* 5. september - Crazy Horse, höfðingi Sioux-indíána í Bandaríkjunum (f. 1849).